Podla lekark mam ruzu
Mám opuchnutý nart na lavej nohe.Doktorke som to otfotil a poslal som jej fotku.Nasledne mi zavolala a povedala,ze mam asi ruzu a predpisala   mi detralex a penicilin.Asi aka dlzka je hojenie.
Dobrý deň
Ďakujeme za Vašu otázku
K zlepšeniu zdravotného stavu dochádza od 1 do 4 dní po nasadení antibiotík. Po nasadení liečby sa môže objaviť zvýraznené začervenanie postihnutého miesta. Takýto stav je zapríčinený deštrukciou patogénu a uvoľnením enzýmov, ktoré podporujú rozvoj zápalu. Antibiotická liečba by mala trvať aspoň 10 dní, kým nedôjde k vymiznutiu začervenania a zápalu. Pri rozsiahlejšom náleze a pomalšom ustupovaní príznakov sa môže liečba predĺžiť na 15 – 17 dní.  O dĺžke liečby vždy rozhoduje lekár na základe zdravotného stavu pacienta.
Prajem pekný zvyšok dňa
S pozdravom, PharmDr. Lucia Kubáňová